b"\n_START_ARTICLE_\nMas Savalls\n_START_SECTION_\nDescripci\xc3\xb3\n_START_PARAGRAPH_\nSituat als afores de la Pera, prop del cam\xc3\xad de Riur\xc3\xa0s, \xc3\xa9s un gran casal de planta rectangular, de pedra, amb coberta de teula a dues vessants. La fa\xc3\xa7ana principal, orientada a llevant, mostra arcades de mig punt que serveixen de suport a la terrassa del primer pis. La porta principal d'acc\xc3\xa9s \xc3\xa9s allindada, amb un gran bloc de pedra on hi ha la data del 1749. El mas conserva interessants interiors, amb sales que mostren la decoraci\xc3\xb3 original.\n_START_SECTION_\nHist\xc3\xb2ria\n_START_PARAGRAPH_\nLa masia data dels segles XVII-XVIII, \xc3\xa8poca a la qual pertanyen les dates inscrites a diversos llocs de l'habitatge. Hi va n\xc3\xa9ixer el popular general carl\xc3\xad Francesc Savalls i Massot (1817-1885)."